
ELŐTERJESZTÉS

a Budapest Hegyvidék XII. kerület Német Nemzetiségi Önkormányzat 

Képviselő-testületének ülésére

Tárgy: A „Terményünnep” című rendezvény szervezése
Tisztelt Képviselő-testület!

A Budapest Hegyvidék XII. kerület Német Nemzetiségi Önkormányzat 6/2026. (III. 9.) határozatával elfogadásra került a Budapest Hegyvidék XII. kerület Német Nemzetiségi Önkormányzat 2026. évi munkaterve, melynek alapján a Képviselő-testület 2026. őszére betervezte a 

Terményünnep című rendezvényt.

A Budapest Hegyvidék XII. kerület Német Nemzetiségi Önkormányzat 2026. szeptember 27-én 16. alkalommal rendezi meg a Terményünnepet a Svábhegyen, a Diana parkban. A 9 órakor kezdődő szentmisén terményáldással fog kezdődni a hálaadás. Fellépnek a Jókai Mór Általános Iskola és Német Nemzetiségi Általános Iskola diákjai, valamint a Normafa Óvoda német tagozatos növendékei akik táncelőadásukkal színesítik az eseményt. 
A kenyéráldást követően valamennyi család kap szentelt kenyeret. A templom körül kirakodóvásár lesz kézműves termékekkel, mint pl. a kismarosi nővérek lekvárjai, illetve saját készítésű mézük. Király Roland mobil malma biztosítja, hogy a gyerekek megismerkedjenek a különböző gabonafélékkel, azok őrlésével. Lehetőség lesz kenyérdagasztásra, valamint bor- és mustkóstolásra is. Szőlőpréseléssel is megismertetjük a kicsiket, nagyokat egyaránt. Kemencében sült langallót is kínálunk az érdeklődő vendégek számára. Az eredeti sváb rétes kóstolására is sor kerül.

Számtalan kézműves foglalkozás biztosítja a gyerekek őszi terményekkel való ismerkedését, illetve megismerkedhetnek a gyógynövények titkaival is. 

A rendezvényre Önkormányzatunk összesen bruttó 360 000,- forint összeget kíván fordítani az alábbi felosztásban: Virág beszerzésére, dekorációra bruttó 50 000,- forint, szentelni való kenyér vásárlására bruttó 50 000,- forint, 
A malmot Király Roland pék bruttó 260 000,- forint összeg fejében, számla ellenében biztosítja (Családi Gondoskodás Bt., székhely: 6000 Kecskemét, Darázs utca 1, adószám: 20348375-2-03, bankszámlaszám: Takarék Bank 52500109-14001815, képviseli: Király Roland). Az árajánlat az előterjesztés mellékletét képezi. 

Az esemény mindenki számára nyitott, a belépés díjtalan. A rendezvényről kétnyelvű plakát készül, melyet az írott sajtóban, valamint a Hegyvidéki Önkormányzat honlapján is megjelentetünk. 
Kérem a Képviselő-testületet, hogy az alábbi határozati javaslatot fogadja el.
Határozati javaslat:

A Budapest Hegyvidék XII. kerület Német Nemzetiségi Önkormányzat Képviselő-testülete úgy határoz, hogy 2026. szeptember 27-én tartja a Terményünnep című rendezvényét a Svábhegyen, a Diana parkban. A rendezvény költségei, összesen bruttó 360 000,- forint. A virág, dekoráció beszerzésére bruttó 50 000,- forint, szentelni való kenyér vásárlására bruttó 50 000,- forint, mobil malom bruttó 260 000,- forint (Családi Gondoskodás Bt., székhely: 6000 Kecskemét, Darázs utca 1, adószám: 20348375-2-03, bankszámlaszám: Takarék Bank 52500109-14001815, képviseli: Király Roland). Az összeget az Önkormányzat a 2026. évi költségvetése terhére biztosítja.

Egyúttal a Képviselő-testület felhatalmazza az elnököt, hogy a dekorációhoz és vendéglátáshoz szükséges alapanyagok beszerzéséről gondoskodjon. Az összegek elszámolása számla ellenében történik. 
(Döntéshozatal módja egyszerű többség)

Budapest Hegyvidék, 2026. szeptember 11.









 Kövesdiné Martin Nóra Anna

Melléklet: 
- Árajánlat Családi Gondoskodás Bt
- plakát

Az 8./2024. polgármesteri-jegyzői együttes utasítás alapján az előterjesztést előkészítette, véleményezte: 

